6235 हितग्राहियों को 10.59 करोड़ रु. बांटे
महेश्वर रोड स्थित कृषि उपज मंडी में मंगलवार को अंत्योदय मेला लगा। इसमें सभी शासकीय विभागों द्वारा 6235 हितग्राहियों को लाभान्वित कर 10 करोड़ 59 लाख 92 हजार 584 रुपए बांटे गए। विभागों ने स्टाल लगाकर योजनाओं की जानकारी भी दी। महिला बाल विकास की कार्यकर्ता शिखा पारगीर, अर्चना आरस व भागु वर्मा ने सरस्वती वंदना व म्हारो कर दियो बाल विवाह...गीत गाया गया। मुख्य अतिथि विधायक हितेंद्रसिंह सोलंकी थे।
विधायक ने कहा शासकीय योजनाओं का लाभ अंतिम छोर पर खड़े व्यक्ति को मिले तब कहीं जाकर इस मेले का उद्देश्य पूरा होगा। उन्होंने कांग्रेस पर निशाना साधते हुए कहा कांग्रेसराज में हितग्राहियों को योजनाओं का लाभ नहीं मिलता था। लेकिन भाजपा सरकार अंत्योदय मेले व अन्य शिविर लगाकर हितग्राहियों को लाभान्वित कर रही है। विशेष अतिथि नगर मंडल अध्यक्ष अशोक तिवारी व पूर्व ग्रामीण मंडल अध्यक्ष जितेंद्र सुराणा ने कहा- बैंक अधिकारी हितग्राही का स्तर देखने के बजाय उसकी जरूरत देखकर ऋण दें। हर वर्ग से अच्छा व्यवहार करें। इस दौरान एसडीएम मधुवंत राव धुर्वे, जनपद सीईओ हेमेंद्रसिंह चौहान, सनावद सीएमओ पीके सुमन सहित जनप्रतिनिधि मौजूद थे। संचालन विजय व्यास ने किया। आभार महेंद्र शर्मा ने माना।
अंत्योदय मेले में आए हितग्राही।
600 ग्राम का नीबू देख चौंके विधायक -विधायक ने मेले में लगे स्टाल देखे। उद्यानिकी विभाग के स्टाल पर 600 ग्राम का नीबू देखकर चौंक गए। उन्होंने सिटलेट प्रजाति के चार इंच लंबे नीबू भी देखे और उनकी जानकारी ली।
आवेदन विभाग
2181 जनपद व ग्रामीण विकास विभाग।
1151 सामाजिक न्याय विभाग।
1905 श्रमकल्याण विभाग।
218 कृषि विभाग।
13 उद्यानिकी विभाग।
452 महिला एवं बालविकास विभाग।
82 नगर पालिका सनावद।
192 नगरपालिका बड़वाह।
41 पशु चिकित्सा विभाग।
विभागों के आए आवेदन
hin_Deva hin_Deva hin_Deva hin_Deva awa_Deva hin_Deva mai_Deva npi_Deva hin_Deva hin_Deva san_Deva mai_Deva awa_Deva mai_Deva hin_Deva hin_Deva